Opšrinė ūdra

Opšrinė ūdra (Siamogale melilutra) – kiauninių šeimos plėšrus žinduolis gyvenęs vėlyvojo mioceno epochoje maždaug prieš 6,2 milijono metų. Su beveik pilnai išsilaikiusia kaukole, apatiniais žandiklauliais, dantimis ir keliais galūnės kaulais, šios rūšies fosilijas tyrinėtojai rado Zaotongo baseine (Zhaotong Basin) 2010 ir 2015 metais. Apie opšrinę ūdrą mokslinis darbas buvo paskelbtas Journal of Systematic Palaeontology žurnale.

Buvęs paplitimas 
Azijoje – dabartinės Kinijos Junano provincijos vandens telkiniuose gyvenusi rūšis.

Išvaizda 
Maždaug pilkojo vilko dydžio arba beveik dvigubai didesnė už brazilinę ūdrą. Svėrė apie 50 kg. Kaukolės išvaizda panaši į kitų dabartinių ūdrų, o dantų forma primena opšrų bruožus. Turėjo stiprius dantis.

Pavadinimas 
Kadangi kaukolė buvo panaši į kitų ūdrų, o dantys į opšrų, Amerikos ir Kinijos tyrinėtojai lotyniškai ją pavadino Siamogale melilutra. Lotynų kalboje melilutra reškia opšrų ir ūdrą.

Šaltiniai

Nuorodos 
 sci-news.com / Siamogale melilutra: Giant Otter Fossils Reveal New Species, Jan 23, 2017
 sciencemag.org / Enormous otters once roamed southwestern China, By Sid Perkins; Jan. 23, 2017

Kiauniniai
Priešistoriniai žinduoliai